ນິວຊີແລນສິ້ນສຸດ ການຊອກຫາ ພວກລອດຊີວິດ
ນິວຊີແລນສິ້ນສຸດ ການປະຕິບັດງານ ຊອກຫາພວກທີ່ລອດຊີວິດ ຈາກແຜ່ນດິນໄຫວ
ເຈົ້າໜ້າທີ່ນິວຊີແລນກ່າວວ່າ ຕົນບໍ່ມີຄວາມຫວັງອີກ ແລ້ວ ທີ່ຈະພົບເຫັນ ຜູ້ທີ່ຍັງລອດຊີວິດມາໄດ້ຕື່ມອີກ ຢູ່ຕາມຊາກຫັກພັກຂອງແຜ່ນດິນໄຫວໃນສັບປະດາ ຜ່ານມາທີ່ເມືອງ Christchurch ທ່ານ John Hamilton ຫົວໜ້າປ້ອງກັນໄພໃຫ້ແກ່ ພົນລະເມືອງ ກ່າວຕໍ່ພວກນັກຂ່າວ ໃນວັນພະຫັດມື້ ນີ້ວ່າ ເປັນທີ່ໜ້າເສຍໃຈທີ່ການປະຕິບັດງານກູ້ໄພໄດ້ ມາເຖິງຈຸດທີ່ ຕໍ່ໄປນີ້ຈະເພັ່ງເລັງໃສ່ການຊອກຄົ້ນຫາ ສົບຜູ້ເສຍຊີວິດໃນຂະນະບໍ່ມີຄວາມຫວັງອີກແລ້ວທີ່ ພວກຍັງຕົກຄ້າງຢູ່ຕາມຊາກຫັກພັງຈະຍັງມີຊີວິດຢູ່ໄດ້ ຈຳນວນພວກເສຍຊີວິດຢ່າງເປັນທາງການຈາກແຜ່ນດິນໄຫວໃນວັນທີ 22 ກຸມພາ ເວລາ ນີ້ແມ່ນ 161 ຄົນແລະພວກເຈົ້າໜ້າທີ່ຄາດວ່າໂຕເລກດັ່ງກ່າວຈະເພີ່ມຂຶ້ນເປັນ 240 ຄົນ ຮວມທັງພວກນັກສຶກສາຕ່າງປະເທດຈາກເຂດເອເຊຍຫຼາຍສິບຄົນ ມີ 70 ຄົນໄດ້ຖືກຊ່ອຍ ຊີວິດອອກມາຈາກຊາກຫັກພັງ ບໍ່ເທົ່າໃດຊົ່ວໂມງ ຫຼັງຈາກໄດ້ເກີດແຜ່ນດິນໄຫວແຮງ 6 3 ແຕ່ບໍ່ປາກົດວ່າມີການພົບເຫັນຜູ້ລອດຊີວິດມາໄດ້ຕື່ມອີກ ນັບແຕ່ມື້ທີ່ໄດ້ເກີດແຜ່ນດິນໄຫວ ບັນຊີລາຍຊື່ພວກຫາຍສາບສູນ ແມ່ນຮວມທັງພວກນັກສຶກສາ 60 ກວ່າຄົນ ທີ່ຫໍພັກໂຮງ ຮຽນສອນພາສາຕ່າງປະເທດ ທີ່ຕຶກອາຄານໂທລະພາບ Canterbury ນຶ່ງໃນຈຳນວນຕຶກ ອາຄານ 2 ຫຼັງທີ່ໄດ້ພັງທະລາຍລົງຢ່າງສິ້ນເຊີງໃນລະຫວ່າງທີ່ເກີດແຜ່ນດິນໄຫວ ພວກທີ່ ຫາຍສາບສູນແມ່ນຮວມທັງນັກສຶກສາ 28 ຄົນຈາກຍີ່ປຸ່ນ, 21 ຄົນຈາກຈີນ, 9 ຄົນຈາກຟີ ລິບປິນ, 6 ຄົນຈາກປະເທດໄທ, 2 ຄົນຈາກເກົາຫຼີໃຕ້ ຈາກໃຕ້ຫວັນແລະເຊີເບຍ ປະເທດ ລະນຶ່ງຄົນ